**ΕΠΑΝΑΛΗΨΗ ΣΤΗ ΓΛΩΣΣΑ**

1.Υπογραμμίζω το υποκείμενο στις παρακάτω προτάσεις.

Ο κηπουρός ποτίζει τον κήπο.

Τα παιδιά γράφουν ορθογραφία.

Η δασκάλα διόρθωσε τις ασκήσεις.

Ο σκύλος γαβγίζει δυνατά.

Η βροχή πέφτει στις στέγες των σπιτιών.

Θυμηθείτε παιδιά:

Για να βρω το υποκείμενο ρωτάω: ποιος;

Για να βρω το αντικείμενο ρωτάω: τι;



2.Υπογραμμίζω το αντικείμενο στις παρακάτω προτάσεις.

Ο άνεμος ξερίζωσε το δέντρο.

Τα παιδιά πλένουν καλά τα χέρια τους.

Η μαμά ετοιμάζει το τραπέζι.

Τα παιδιά ακούν μουσική.

Ο σκύλος κούνησε την ουρά του.

3.Γράφω την ερώτηση που ταιριάζει σε κάθε απάντηση.

*Πώς σε λένε;*

Με λένε Παύλο.

*Πού μένεις;*

Μένω στην οδό Δημοκρατίας 567.

*Ποιο είναι το αγαπημένο σου φαγητό;*

Το αγαπημένο μου φαγητό είναι τα μακαρόνια με κιμά.

4.Βάζω σε αλφαβητική σειρά τις λέξεις.

καράβι, όνειρο, άνοιξη, παράθυρο

*άνοιξη, καράβι, όνειρο, παράθυρο*

χαμόγελο, βροχή, μαθητής, ελπίδα

*βροχή, ελπίδα, μαθητής, χαμόγελο*

5.Γράφω τις παρακάτω προτάσεις στον άλλο αριθμό.

Ο μαθητής παίζει στην αυλή του σχολείου.

*Οι μαθητές παίζουν στις αυλές των σχολείων.*

Ο κήπος γέμισε λουλούδια.

*Οι κήποι γέμισαν λουλούδια.*

Το μάθημα θα αρχίσει σε λίγο.

*Τα μαθήματα θα αρχίσουν σε λίγο.*

6.Βάζω τα ουσιαστικά στην στήλη που ταιριάζουν.

άνοιξη, τραπέζι, άνεμος, μολύβι, θόρυβος, δασκάλα, φύλλο, μαθητής, λίμνη, χαμόγελο, συντροφιά, άνθρωπος

|  |  |  |
| --- | --- | --- |
| **αρσενικά** | **θηλυκά** | **ουδέτερα** |
| *άνεμος* | *άνοιξη* | *τραπέζι* |
| *θόρυβος* | *δασκάλα* | *μολύβι* |
| *μαθητής* | *λίμνη* | *φύλλο* |
| *άνθρωπος* | *συντροφιά* | *χαμόγελο* |